**ОТЧЕТ**

**за дейността на НЧ „Йордан Йовков 1941 год.”**

**с.Росица, общ.Ген.Тошево**

**Уважаеми Г-н Димитров,**

**Уважаема Г-жо Бонева,**

През изтеклата 2019 г. читалището развиваше следните дейности: библиотечна и художествена.

Чрез библиотеките се разпространяват знания. Все още има хора, които посещават читалището, за да си вземат книги за дома. За нашето село това е похвално, предвид малкото жители. Книжният фонд е 8721 тома литература. Регистрираните читатели за цялата 2019 г. са 71. Библиотекарят подрежда кътове на бележити личности и годишнини, заложено по културен календар.

Художествената дейност на читалището се развива благодарение на групата за автентичен фолклор и групата за стари градски песни. Автентичната група съществува от много години и се стремим да я запазим, защото чрез нея пресъздаваме автентичното и поддържаме жив духа в селото. Участваме в много мероприятия – местни, общински, областни и национални. Групата за стари градски песни е от четири години, но вече можем да се похвалим с отлични постижения и изяви.

На 21.01. – Денят на родилната помощ или Бабинден. На организираното за всички хора от селото тържество, поздравителни адреси отправиха кмета на селото и секретаря на читалището. Състояха се ритуали от народни обичаи. Последва увеселителна част с оркестър.

На 14.02. – Денят на лозаря или Трифон Зарезан. Извършен бе традиционния ритуал „зарязване”. Бе избран Цар на лозето. Проведе се анонимен конкурс за най-добро домашно вино, вече по традиция. Празникът продължи с увеселителна част, за която се погрижи музикална формация.

На 22.02. се проведе годишно отчетно събрание. Отчетите бяха гласувани и приети от Общото събрание.

На 26.02. – групата за автентичен фолклор взе участие в тържествен концерт, по повод Националния празник на РБългария – 3 март, по покана на НЧ „Иван Вазов”- кв.Пастир, гр.Ген.Тошево.

На 01.03. - Ден на самодееца и по народен календар – Баба Марта. Секретарят поздрави със слово самодейките, последва почерпка. Ръчно бяха изработени мартеници за всички празнуващи.

На 08.03. – Международен ден на жената. Дамите от селото бяха поканени на празнично тържество в читалището. Самодейките представиха кратка програма – стихове и народни песни.Секретарят на читалището и кмета на селото отправиха поздрав към присъстващите.Тържеството продължи с почерпка и музикално участие на оркестър.

На 21.04.- Общински събор „Цветница”. Групата за автентичен фолклор се представи с три песни.

На 30.04. – Празник на фолклорното изкуство „Като жива вода”- Суворово.Групата участва и спечели първа награда – предметна и диплом.

На 06.05. – Взехме участие в „Гергьовска люлка” с.Изворово.

На 14.05. – Проведе се изборно събрание. Промяна в обстоятелствата нямаше. Последва пререгистрация на читалището.

На 02.06 – Денят на Ботев и Общоселски събор. Изнесена бе кратка литературно-музикална програма. Почетохме с минута мълчание паметта на загиналите за свободата на България. Игра се „хоро на мегдана”. Гостува музикална формация.

На 09.06. – В к-с „Яница” с.Крапец се проведе VII фестивал на Стара градска песен и шлагерна музика. Групата за стари градски песни участва и спечели награда на к-с „Яница”, а дуетът Снежанка Георгиева и Недка Николова получи поощрителна награда за добро изпълнение.

На 23.06. - Край язовир Дрян се състоя за седми път събор на билките / Еньовден/, организиран от общ.Ген.Тошево, кметство с.Красен и НЧ с.Красен. Групата за автентичен фолклор се представи с две песни и танц данец. Имахме и индивидуално изпълнение на народна песен.

На 24.08.- Бяхме поканени да участваме в програма на Празник на селото в с.Росен. Изявихме се с две песни на групата и едно индивидуално изпълнение на детето Божидара Николова.

На 01.09. – Тържествено бе осветен параклиса в с.Росица. На събитието присъстваха много гости и жители на селото. Групата ни взе дейно участие в това грандиозно събитие. Изпълнихме народни песни. Дарихме и подпомогнахме с парични средства от името на читалището.

На 06.09. – В с.Пчеларово участвахме с изпълнения на народни песни в съборът „Славеи пеят в Пчеларово”. Получихме грамота и сума в размер на 40,00 лв.

На 14.09. – В Румъния за VI- ти пореден път се състоя Международен фестивал „Общи корени”. Нашата група бе сред участниците, представили там Общ.Ген.Тошево.

На 22.09. – В гр.Ген.Тошево бе отбелязана годишнина от Независимостта на България с тържествена церемония. От името на читалрището поднесохме цветя пред паметника на Васил Левски в града.

На 28.09. – В гр.Попово се състоя Национална фолклорна среща „Автентичност и съвремие”. Нашата група участва с две песни и едно индивидуално изпълнение. Бяхме удостоени с трето място – диплом и медал.

На 01.10. - Денят на възрастните хора.Участвахме в тържеството, организирано за всички от третата възраст. Срещата се състоя в гр.Ген.Тошево.

На 01.11.- Ден на народните будители. Почетохме официалният празник в присъствието на бивши учители – преподаватели в нашето село. Поднесена бе кратка беседа.

На 20.11. - Тържествено отбелязохме 139 години от рождението на Йордан Йовков. На патронният празник на читалището официални лица бяха: В.Димитров – кмет на Общ.Ген.Тошево, М.Великова - началник отдел Култура, кметове на населени места в общината, колеги, самодейци, жители и гости на селото. В програмата взеха участие: групата за автентичен фолклор при читалището, „Росенски авлиги” с.Росен, Танцов състав „Детелина” – кв.Пастир, гр.Ген.Тошево, ЖФГ „Китка” гр.Ген.Тошево и актьора Красимир Демирев от Драматичен театър „Й.Йовков” – гр.Добрич.

На 21.11. – Отбелязохме Денят на християнското семейство, заедно с колеги и самодейци от с.Изворово. Домакините бяха подготвили програма и кулинарна изложба, в които нашата група взе участие.

На 13.12.- В навечерието на Коледа отбелязохме Рождество Христово. Гостуваха ни самодейците от с.Изворово и с.Росен. Изнесохме богата програма. Последва почерпка. За настроението на всички се погрижи оркестър.

Състоянието на сградата е отлично. В изминалата година бяха отстранени проблемите, като бяха отремонтирани: таваните на две от помещенията с паднала мазилка, напуканата и опушена голяма стая на втория етаж, падналата мазилка от фасадата на сградата, изгнилото дюшеме на сцената, част от покрива на сградата и други дребни на вид нередности. Благодарим на Общ.Ген.Тошево за съдействието.

Благодарим на самодейката Сийка Андреева, чиито дъщери помогнаха да се закупят щори за прозорците в голямата зала на читалището.

Читалището живее и работи за културното развитие на селото. Даваме всичко от себе си тази дейност да продължи и занапред.

Сърдечно благодарим за подкрепата на Читалищното настоятелство и Общинска администрация.

Изготвил :............................... Председател:.........................

/ С.Георгиева/ / Г.Неделчева /

**СПИСЪК**

**на**

**Читалищното настоятелство при**

**НЧ „Йордан Йовков-1941 год.” , с.Росицa**

1. **Гинка Неделчева – Председател на НЧ**
2. **Тодорка Димитрова – член ЧН**
3. **Недялко Славов – член ЧН**
4. **Пенка Ташева – член ЧН**
5. **Станка Алексиева – член ЧН**

**СПИСЪК**

**на**

**Проверителната комисия при**

**НЧ „Йордан Йовков-1941 год.” , с.Росица**

1. **Димитричка Василева Стоянова – Председател**
2. **Недялка Василева Милкова – член**
3. **Тодор Бонев Петков – член**